
Text rozhodnutia
Súd: Krajský súd Bratislava Spisová značka: 4To/12/2013 Identifikačné číslo súdneho spisu: 1412010365 Dátum vydania rozhodnutia: 02. 07. 2013 Meno a priezvisko sudcu, VSÚ: JUDr. Tibor Kubík ECLI: ECLI:SK:KSBA:2013:1412010365.2 Uznesenie Krajský súd v Bratislave, v trestnej veci obžalovaného Z. A., pre prečin usmrtenia podľa § 149 ods. 1, ods. 2 písm. a/ Tr. zák. a iné, o odvolaní obžalovaného proti rozsudku Okresného súdu Bratislava IV z 18.12.2012 sp. zn. 3T/152/2012, predsedom senátu 02. 07. 2013 takto r o z h o d o l : Podľa § 312 ods. 4 Tr. por. predseda senátu odvolacieho súdu berie na v e d o m i e späťvzatie odvolania obžalovaným Z. A., nar. XX.XX.XXXX v M., podaného proti rozsudku Okresného súdu Bratislava IV zo dňa 18.12.2012 sp. zn. 3T/152/2012. o d ô v o d n e n i e : Rozsudkom Okresného súdu Bratislava IV, sp. zn. 3T/152/2012 zo dňa 18.12. 2012 bol obžalovaný Z. A. uznaný za vinného pre prečin usmrtenia podľa § 149 ods. 1, ods. 2 písm. a/ Tr. zák. s poukazom na § 138 písm. h/ Tr. zák. (v bode 1/) a pre prečin neposkytnutia pomoci podľa § 178 Tr. zák. (v bode 2/) na tom skutkovom základe, že 1/ dňa 13.04.2012 okolo 15.50 hod. viedol motorové vozidlo zn. K. F. EČ: I. v I., v oblasti B., v smere od Y. a pri následnom vjazde na železničné priecestie umiestnené v km 4.281 medzi železničnými stanicami Y. a B. E. K. nerešpektoval ust. § 28 písm. a/, písm. b/ zákon. č. 8/2009 Z. z. o cestnej premávke, nakoľko vošiel na závorami nechránené železničné priecestie napriek výstrahe dávanej dvoma červenými striedavo prerušovanými svetlami priecestného zabezpečovacieho zariadenia a výstrahe dávanej zvončekom priecestného zabezpečovacieho zariadenia a keď sa obžalovaný nachádzal na železničnej koľaji, zhasol motor ním vedeného vozidla, ktoré zastavilo a potom do vozidla zn. K. F. EČ: I. narazilo v smere od Y. prichádzajúce železničné dráhové vozidlo Y. a v dôsledku nárazu utrpela spolujazdkyňa vo vozidle K. F. poškodená D. Y., ktorá sa snažila v čase nárazu z vozidla vystúpiť, viaceré závažné poranenie tela vedúce k úrazovo - krvácavému šoku, ktorým zraneniam niekoľko minúť po nehode podľahla, pričom obžalovaný bezprostredne pred nárazom stihol vozidlo opustiť, 2/ potom, ako dňa 13.04.2012 okolo 15.50 hod. v I. v oblasti B. O. v km 4.281 medzi Y. stanicami Y. a B. E. K. vjazdom na železničné priecestie v čase, keď sa dávala výstraha dvomi červenými prerušovanými svetlami priecestného zabezpečovacieho zariadenia a zvukovým signálom, zapríčinil ako vodič kolíziu ním vedeného osobného motorového vozidla K. F. EČ: I. so železničným dráhovým vozidlom, pri ktorej utrpela spolujazdkyňa vo vozidle K. F., poškodená D. Y. rozsiahle zranenia, ktorým neskôr podľahla, sa nesnažil žiadnym spôsobom poškodenej zabezpečiť odbornú lekársku pomoc a ani jej sám neposkytol pomoc a z miesta nehody odišiel, pričom zabezpečiť pomoc pre poškodenú mohol bez nebezpečenstva pre seba alebo iného. Za uvedené prečiny bol obžalovanému Z. A. uložený podľa § 149 ods. 2 Tr. zák. s použitím § 36 písm. l/, § 37 písm. h/, § 38 ods. 2, § 41 ods. 1 Tr. zák. úhrnný trest odňatia slobody vo výmere 3 (tri) roky. Podľa § 48 ods. 2 písm. b/ Tr. zák. bol obžalovaný na výkon trestu odňatia slobody zaradený do ústavu na výkon trestu so stredným stupňom stráženia. Podľa § 61 ods. 1, ods. 2 Tr. zák. súd uložil obžalovanému trest zákazu činnosti vedenia akýchkoľvek motorových vozidiel v trvaní 5 (päť) rokov. Podľa § 288 ods. 1 Tr. por. súd prvého stupňa odkázal poškodených - W. Y., bytom I., J. S. XX, - Y. SR, so sídlom I., D. 8, IČO: XXXXXXXX, - Y. T. S., a.s., so sídlom I., B. XX, IČO: XXXXXXXX, - Y. S., a.s., so sídlom I., X. 1, IČO: XXXXXXXX, - B. Y. Z., a.s., so sídlom I., C. XX, IČO: XXXXXXXX so svojimi nárokmi na náhradu škody na občianske súdne konanie. Proti tomuto rozsudku podal v zákonom stanovenej lehote uvedenej v ustanovení § 309 ods. 1 Tr. por. odvolanie obžalovaný Z. A. dňa 04. 01. 2013 (č.l. 568), ktoré smerovalo do výroku o treste. Obžalovaný Z. A. dňa 02.07.2013 prostredníctvom svojej obhajkyne predložil na verejnom zasadnutí Krajského súdu v Bratislave písomné podanie, obsahom ktorého bolo späťvzatie odvolania, ktoré podal proti rozsudku Okresného súdu Bratislava IV sp. zn. 3T/152/2012 zo dňa 18. 12. 2012. Podľa § 312 ods. 4 Tr. por. vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Vzhľadom k tomu, že predseda senátu odvolacieho súdu nevzhliadol žiadnych prekážok proti tomu, aby späťvzatie odvolania bolo vzaté na vedomie, pretože prehlásenie o späťvzatí odvolania bolo výslovné (§312 ods. 2 Tr. por.), vo forme podania (§ 62 ods. 1 Tr. por.) a k späťvzatiu došlo skôr, než sa odvolací súd odobral na záverečnú poradu, predseda senátu odvolacieho súdu rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu sťažnosť nie je prípustná.

